Tiltale for bl.a. blufærdighedskrænkelse, voldtægt, voldtægt ved andet seksuelt forhold end samleje, voldtægt under særligt skærpende omstændigheder af en mindreårig, vold, ulovlig tv... Vis mere
Ret: Københavns Byret (1. instans)
Faggruppe: Straffesag — Nævningesag
Sagsemner: Efterforskning og straffeproces;
Forbrydelser mod offentlig myndighed;
Forurettede og vidner;
Liv og legeme;
Personlig frihed, fred og ære;
Vis flere...

/

02 JUN 2023
KØBENHAVNS BYRET
” Kaldenavn 5” dømt til forvaring

Dom afsagt: 2. juni 2023

Københavns Byret har den 2. juni 2023 afsagt dom, hvor en 31-årig mand er dømt til forvaring.

Københavns Byret afsagde den 26. maj 2023 skyldkendelse, hvor ”Kaldenavn 5” blev fundet skyldig i bl.a.
voldtægter og blufærdighedskrænkelser, herunder over for mindreårige.

Skyldkendelsen kan ses her.

Efter straffelovens § 70, stk. 2, som omhandler voldtægt eller anden alvorlig seksualforbrydelse, kan en
person dømmes til forvaring, hvis det efter karakteren af det begåede forhold og oplysningerne om hans
person, herunder om tidligere kriminalitet, må antages, at han frembyder væsentlig fare for andres liv,
legeme, helbred eller frihed, og anvendelse af forvaring i stedet for fængsel er påkrævet for at forebygge
denne fare.

Retslægerådet havde i en udtalelse anbefalet, at tiltalte blev idømt forvaring.

På baggrund af karakteren og omfanget af de forhold, som tiltalte blev fundet skyldig i, og efter
oplysningerne om tiltaltes person, herunder Retslægerådets udtalelse, sammenholdt med tiltaltes tidligere
kriminalitet, fandt et enigt nævningeting, at betingelserne i straffelovens § 70, stk. 2, for at dømme ham til
forvaring var opfyldt.

Tiltalte ankede dommen til landsretten med påstand om frifindelse, subsidiært formildelse.